Ego Petrus canonicus Verziaci dedi ecclesie cisterciensi pro anima fratris mei Leobaldi crassi et animabus antecessorum meorum et pro memetipso quicquid habebam in Rollengis et in campo qui est juxta Pogperre et in prato Chalvet et in Leschere Bergol et in campo qui dicitur Musigne et contra omnes qui fratres cistercienses super his inquietaverint me fidelem protectorem ac defensorem promisi coram Johanne de Ladona, Guidone de Fange monachis cisterciensibus, Humberto converso hospitali, Petro capellano de Nui, Odone Bertran qui tunc apud Cistercium infirmabatur, Rodulfo de Corcellis. Hoc ita esse recognovi et uxor fratris mei Adelina concessit et laudavit apud Verziacum coram fratre meo Teobaldo, Petro presbitero de Nui, Humberto presbitero de Plumberiis, Arnaudo cellerario Cistercii et ad veri fidem sigillo capituli sancti Dionisii communivi.